สาขานี้อยู่ในปั๊มปตท. สายเอเชีย ขาขึ้นเหนือ เป็นปั๊มที่มีหลายร้านอาหารรวมกัน แต่สำหรับแพรนึกอะไรไม่ออกเวลาจะไปต่างจังหวัด ก็กินเอแอนด์ดับบลิวนี่แหล่ะ อร่อยสุดแล้ว
 
บรรยากาศร้านก็ทั่วๆไป สไตล์ fast food สั่งอาหารที่เคาน์เตอร์ จ่ายเงินแล้วรอสินค้า
 
Combo 1 (ราคา 189 บาท) – ชุดนี้ประกอบด้วย
เฟรนฟรายผงกระเทียม 1 ห่อ
เฟรนฟรายแบบวงกลม 1 ห่อ
รูทเบียร์ 1 แก้ว
สันในไก่ 3 ชิ้น
วัฟเฟิลครึ่งแผ่นและเนย
อาหารทุกอย่างทำสดใหม่ ยังร้อนอยู่ รสชาติก้อร่อยดี ไม่อมน้ำมัน ออกแห้งๆ กินง่ายๆ
 
วัฟเฟิลไก่ทอด (ราคา 89 บาท) – เป็นเมนุที่ชอบมาก มากี่ครั้งก็กินอันนี้ อร่อยและอิ่มดีด้วย เป็นการนำวัฟเฟิลมาทำอาหารคาว แทนแป้งขนมปังและมีไก่ทอด ผัก ซอสต่างๆอยู่ตรงกลางเป็นไส้ กินไปพร้อมกันแล้วกลมกล่อมดีมากๆ แม้ว่าซอสจะเป็นซอสพริกแต่ไม่เผ็ดเลย ชอบมากค่ะ 10/10
 
ร้าน A&W เป็นร้านไก่ทอดที่สาขาน้อยมาก แต่สำหรับแพร รสชาติไก่ทอดอร่อยทีเดียว กินกี่ครั้งไม่ผิดหวัง ราคาก็ไม่แพงมาก เหมาะสำหรับคนอยากหาอะไรรองท้องแบบรีบเร่งค่ะ